Diari Oficial de la Generalitat Valenciana


Sumari del DOGV 9912, del 09-08-2024 (2024/8319)

RESOLUCIÓ de 5 d'agost de 2024, de la Direcció General de l'Institut Valencià de Cultura, per la qual es convoquen beques per al perfeccionament musical de joves intèrprets de fins a un mes de duració durant l'any 2024 i de fins a un any de duració durant el curs acadèmic 2023/2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8319

CVE
:   QKQM-V-1359-3066

Data del document
:   05-08-2024

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

Per mitjà de l’Ordre 4/2023, de 6 de novembre, de la Vicepresidència Primera i Conselleria de Cultura i Esport (DOGV 9721, 09.11.2023), s’estableixen les bases reguladores per a la concessió de beques, en règim de concurrència competitiva, destinades al perfeccionament musical de joves intèrprets.

D’altra banda, el Pla estratègic de subvencions 2024-2026 de la Vicepresidència Primera i Conselleria de Cultura i Esport, aprovat per mitjà de la Resolució de 12 de febrer de 2024, de la Sotssecretaria de la Vicepresidència Primera i conselleria de Cultura i Esport, estableix en la part tercera del seu annex i dins del programa 451A00 Institut Valencià de Cultura, la línia de subvenció S0996 destinada a beques de formació i perfeccionament de música i cant.

De conformitat amb la Resolució de 31 de maig de 2023, de la presidència de l’Institut Valencià de Cultura (DOGV 9615, 12.06.2023), es faculta la persona titular de la Direcció General de l’Institut Valencià de Cultura perquè dicte les resolucions i instruccions que es consideren oportunes per al desenvolupament i l’aplicació de les disposicions de l’ordre de bases, i se li delega expressament tant la convocatòria anual de subvencions com la seua concessió i la resolució de les incidències que puguen produir-se posteriorment, inclosos els errors materials, aritmètics o de fet.

Així, en virtut d’aquesta habilitació competencial, resolc:

*Primer. Objecte, finalitat i àmbit aplicable de les beques*

1. És objecte d’aquesta resolució convocar la concessió de beques per al perfeccionament de joves intèrprets en centres de formació i perfeccionament nacionals i internacionals i/o amb professors de reconegut prestigi.

2. Aquestes beques tenen per finalitat impulsar el desenvolupament professional, després del grau acadèmic corresponent, de joves músics, per mitjà del foment de la seua cultura musical i el perfeccionament de les seues habilitats tècniques i artístiques per a completar i complementar, d’aquesta manera, el seu aprenentatge en aquest terreny de les arts.

3. Aquestes beques es concediran d’acord amb els principis de publicitat, transparència, objectivitat, igualtat i no-discriminació, i a través del règim de concurrència competitiva.

4. Les bases per les quals es regeix aquesta convocatòria són les que conté l’Ordre 04/2023, de 6 de novembre, de la Vicepresidència Primera i Conselleria de Cultura i Esport, per la qual s’estableixen les bases reguladores per a la concessió de beques, en règim de concurrència competitiva, destinades al perfeccionament musical de joves intèrprets (DOGV 9721, 09.11.2023), d’ara en avant ordre de bases.

5. Aquestes ajudes se sotmetran a al que es disposa en les bases reguladores i en la present convocatòria, a la normativa bàsica de la Llei 38/2003, de 17 de novembre, general de subvencions (d’ara en avant LGS) i la seua normativa de desenvolupament, i al que s’estableix en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Segon. Modalitats de beques*

Les modalitats de beques previstes en aquesta ordre són les següents:

a) Modalitat A: beques per a el perfeccionament musical de joves intèrprets, de fins a un mes de duració. En aquests casos, l’activitat formativa necessàriament ha de desenvolupar-se entre l’1 de desembre de 2023 i el 30 de novembre de 2024.

b) Modalitat B: beques per a el perfeccionament musical de joves intèrprets de fins a un any de duració. En aquests casos, l’activitat formativa necessàriament ha de desenvolupar-se durant el curs acadèmic 2023/2024.

*Tercer. Persones beneficiàries*

1. Poden obtindre la condició de beneficiari d’aquestes beques aquelles persones físiques que complisquen els requisits establits en l’article 3 de l’ordre de bases quant a la condició de valencians i que, a més:

a) No hagen complit vint-i-huit (28) anys l’últim dia del termini establit per a la presentació de les sol·licituds.

Per a les especialitats de direcció d’orquestra, direcció de cor, cant i composició, aquest límit, en el dia indicat, s’elevarà a trenta-tres (33) anys.

b) Estiguen en possessió de la titulació superior de música, en qualsevol de les seues especialitats. També poden optar a aquestes beques els que estiguen matriculats en l’últim curs de la seua especialitat instrumental o vocal.

2. En cap cas es concediran aquestes beques per a cursar estudis dirigits a l’obtenció de titulació acadèmica de grau i postgrau a Espanya, incloent-hi els programes de mobilitat Erasmus. De la mateixa manera, tampoc es concediran aquestes beques per a estudis de grau i postgrau (màster i doctorat) que puguen ser homologats a Espanya en l’àmbit de l’Espai Europeu d’Educació Superior, o declarada la seua equivalència, de conformitat amb les disposicions del Reial decret 967/2014, de 21 de novembre, pel qual s’estableixen els requisits i el procediment per a l’homologació i declaració d’equivalència a titulació i a nivell acadèmic universitari oficial i per a la convalidació d’estudis estrangers d’educació superior.

3. Tampoc poden optar a aquestes beques les persones que exercisquen activitats musicals professionals amb dedicació plena, com a professors de conservatoris o centres d’ensenyament musical i instrumentistes d’orquestres, bandes o agrupacions professionals. S’entén per dedicació plena tindre subscrit un contracte de treball amb una dedicació igual o superior a trenta hores setmanals. Aquesta situació s’ha de mantindre durant l’execució del projecte o programa de treball per a la realització del qual s’ha concedit la beca.

4. En tot cas, no poden obtindre la condició de beneficiari les persones en qui concórrega alguna de les prohibicions previstes en l’article 13 de l’LGS, d’acord amb el que s’estableix en l’article 3 de les bases reguladores.

*Quart. Finançament de les beques, distribució i quanties*

1. D’acord amb la Llei 8/2023, de 27 de desembre, de pressupostos de la Generalitat per a l’exercici 2024 (DOGV 9756, 30.12.2023), les ajudes convocades s’imputaran al crèdit previst en la secció G0118, entitat 016, línia de subvenció S0996, «Beques formació i perfeccionament música i cant», per un import màxim de 150.000 euros, inclòs en el capítol IV del pressupost de l’Institut Valencià de Cultura.

L’import referit es pot minorar quan, en el marc de les polítiques d’estabilitat pressupostària i sostenibilitat financera, s’adopten mesures de no disponibilitat que afecten els crèdits de la línia de subvenció que el finança.

2. L’import màxim per a qualsevol de les modalitats atén el desglossament següent:

a) Modalitat A, beques de fins a un mes de duració, un import màxim de 15.000 euros.

b) Modalitat B, beques de fins a un any de duració, un import màxim de 135.000 euros.

3. Les quanties individualitzades màximes, per modalitat, que poden sol·licitar-se en el marc d’aquesta convocatòria, d’acord amb l’article 5 de les bases reguladores, són les següents:

a) Modalitat A, beques de fins a un mes de duració, un import màxim de 1.000 euros.

b) Modalitat B, beques de fins a un any de duració, un import màxim de 8.000 euros.

Les quantitats no disposades de qualsevol de les modalitats es podran aplicar, si això és necessari, a la que siga deficitària, sense que se supere mai globalment la quantitat màxima de 150.000 euros.

4. L’import sol·licitat per qualsevol persona en cap cas pot superar els imports màxims establits en el punt 3 anterior. Si fora així, per a poder valorar convenientment el projecte aquestes quanties es reduirien d’ofici fins a la màxima individualitzada per modalitat.

5. Dins dels límits pressupostaris establits en l’article 5 de les bases reguladores, aquestes ajudes es destinaran a sufragar les despeses corrents generades per les activitats objecte de la subvenció.

Les ajudes no podran destinar-se, per la naturalesa del capítol pressupostari, ni a inversions ni a adquisicions patrimonials.

*Cinqué. Concurrència i compatibilitat de subvencions*

1. L’import de les beques previstes en aquesta convocatòria en cap cas pot ser d’una quantia que, aïlladament o en concurrència amb altres subvencions, ajudes, ingressos o altres recursos, superen el cost de l’activitat subvencionada, a desenvolupar pel beneficiari.

2. Amb independència del que es disposa en el paràgraf anterior, no poden optar a ser beneficiaris d’aquestes beques les persones que hagen rebut una beca per al perfeccionament musical, en un instrument o especialitat, en tres ocasions o més, sempre que es tracte de convocatòries anteriors gestionades per l’Institut Valencià de Cultura o la Vicepresidència Primera i Conselleria de Cultura i Esport.

3. A més de tot això, un mateix sol·licitant no pot presentar a aquesta convocatòria un projecte ja subvencionat per l’IVC en convocatòries de beques anteriors.

4. Finalment, un mateix sol·licitant no pot presentar projectes a les dues modalitats de beques d’aquesta convocatòria.

*Sisé. Procediment de concessió*

El procediment de concessió s’iniciarà d’ofici per mitjà de convocatòria pública aprovada per l’òrgan competent i que es publicarà en el *Diari Oficial de la Generalitat Valenciana*, d’acord amb tot el que es disposa en l’article 6 de les bases reguladores.

*Seté. Forma i termini de presentació de sol·licituds*

1. El termini de presentació de sol·licituds serà de 20 dies hàbils comptadors des de l’endemà de la publicació d’aquesta convocatòria en el *Diari Oficial de la Generalitat Valenciana*. L’incompliment d’aquest termini donarà lloc a l’arxivament automàtic de la sol·licitud.

2. Les sol·licituds, en model normalitzat, s’han de dirigir a l’Institut Valencià de Cultura, per via telemàtica, a través del registre electrònic accessible des de la pàgina web <https://sede.ivc.gva.es/>, i per a això la persona sol·licitant, o el seu representant legal, han de disposar de qualsevol dels certificats o les signatures electròniques que admeta aquesta aplicació.

3. Els models normalitzats de sol·licitud han de signar-se electrònicament, abans de la seua presentació, pel sol·licitant o per la persona que tinga la capacitat legal per a la seua representació.

A més d’això, la presentació per mitjans electrònics únicament tindrà validesa si la fa el sol·licitant o la persona que tinga la capacitat legal per a la seua representació.

Les sol·licituds es consideraran efectivament presentades, als efectes de la comprovació i el còmput de terminis, en el moment en què el sol·licitant obtinga el justificant de presentació que genere el registre electrònic.

D’acord amb l’article 14.2 i 3 de la Llei 39/2015, d’1 d’octubre, del procediment administratiu comú de les administracions públiques, la tramitació electrònica serà obligatòria en totes les fases del procediment.

En cap cas seran vàlids els documents als quals s’haja d’accedir per mitjà d’enllaços o webs corresponents a aplicacions o plataformes d’emmagatzematge, o a serveis d’allotjament d’arxius, i aquests documents es tindran per no presentats.

S’exceptua del que s’ha exposat en el paràgraf anterior l’enllaç que obligatòriament ha de constar en el formulari de sol·licitud (annex I) i que donarà accés a la gravació de la interpretació objecte de valoració de cada sol·licitant (audició), tal com es disposa en el punt resolutiu dotzé d’aquesta convocatòria.

Tindran la consideració de no presentats tots aquells treballs que s’allotgen amb posterioritat a la data de finalització de presentació de sol·licituds, i hauran d’estar disponibles fins a la publicació de la resolució de concessió d’aquestes beques.

Es tindran també per no presentades les gravacions l’enllaç i/o contrasenya de les quals no consten en l’annex I, siguen erronis o quan, per qualsevol motiu, no donen accés a les peces; l’IVC no estarà obligat a requerir-los en cap cas.

4. Si la sol·licitud d’iniciació no posseeix els requisits exigits o falta la documentació, s’aplicaran les disposicions de l’article 7 de les bases reguladores i, en tot cas, l’esmena de la documentació s’haurà de presentar d’acord amb el que preveu el punt 2 d’aquest punt resolutiu seté.

L’òrgan instructor pot requerir als qui hagen sol·licitat l’ajuda perquè proporcionen qualsevol informació aclaridora que siga necessària per a la gestió d’aquesta. En cap cas a través de l’esmena es poden acreditar mèrits, després de la data de la finalització del termini de presentació de sol·licituds.

Tot això, sense perjudici de les disposicions del punt resolutiu huité d’aquesta convocatòria.

L’Institut Valencià de Cultura cursarà les notificacions via electrònica per mitjà de l’adreça electrònica habilitada o, si no n’hi ha, per mitjà de la carpeta ciutadana del sol·licitant o el seu representant.

5. S’admetrà una sol·licitud de beca per persona peticionària, la qual cosa serà aplicable al conjunt de la convocatòria. En cas que se’n sol·licien més, no se n’hi admetrà cap.

6. La presentació de la sol·licitud implicarà l’acceptació, per part de la persona sol·licitant, de les bases reguladores i d’aquelles obligacions i altres condicions que concrete aquesta convocatòria.

7. Les dades de caràcter personal que conté l’imprés de sol·licitud poden ser incloses en un fitxer per al seu tractament per l’IVC com a titular responsable del fitxer, fent ús de les funcions pròpies que té atribuïdes i en l’àmbit de les seues competències. Igualment, els sol·licitants d’ajuda poden exercir els drets d’accés, rectificació, cancel·lació i oposició, tot això de conformitat amb les disposicions del Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades, i de la Llei orgànica 3/2018, de 5 de desembre, de protecció de dades personals i garantia dels drets digitals. Es pot consultar la política completa de privacitat de l’IVC en l’adreça següent:

<https://ivc.gva.es/val/ivc-val/qui-som-ivc/avis-legal-val/politica-de-privadesa>.

*Huité. Documentació*

1. Tota sol·licitud s’ha d’omplir necessàriament segons el model que s’adjunta a aquesta convocatòria com a annex I, en el qual s’especificarà tant el nom del projecte com el seu cost previst, com també la modalitat de beca a la qual s’opta.

2. És també de presentació obligada la fitxa pressupostària, ajustada al model normalitzat disponible en la pàgina web <https://ivc.gva.es/val/ivc-val/ajudes-2024/ajudes-musica-2024/beques-sollicitud-2024>, en la qual és obligatori fer constar la quantitat que se sol·licita a l’IVC.

3. Qualsevol informació que conste en l’annex I de sol·licitud o en la fitxa pressupostària i que no vaja documentalment justificada com corresponga quan així siga procedent no es prendrà en consideració per la comissió tècnica de valoració a l’efecte d’avaluació del projecte.

4. Els dos documents contenen dades acreditatives de mèrits i d’aspectes que han de ser objecte de valoració. Per tant, s’han d’aportar dins del termini de presentació de sol·licituds, i l’IVC no està obligat a requerir-los si l’aportació es fa amb posterioritat a aquest, tal com disposa l’article 7.4 de les bases reguladores.

5. Les persones sol·licitants de beques corresponents a les especialitats de composició han d’aportar, a més, d’acord amb el que preveuen l’article 11 de les bases reguladores i el punt resolutiu dotzé d’aquesta convocatòria, un exemplar de dues obres originals per a diferent plantilla orquestral o de cambra.

6. Qualsevol document que es presente en una llengua diferent dels dos idiomes oficials de la Comunitat Valenciana ha d’acompanyar-se de traducció jurada. En cas de no fer-ho, l’IVC no està obligat a prendre’l en consideració.

7. Per a la valorar-lo convenientment, l’annex I de sol·licitud ha d’incloure la informació següent:

a) Curs de perfeccionament musical per al qual se sol·licita la beca (apartat C).

b) Titulació i expedient acadèmic del sol·licitant, que indique l’últim curs realitzat, la nota mitjana ponderada obtinguda i totes les qualificacions obtingudes en el grau superior, incloses les de l’instrument per al qual se sol·licita la beca (apartat D).

c) Qualsevol altre títol oficial obtingut (cursos de postgrau, màsters, doctorats, idiomes, etc. (apartat E).

d) Memòria explicativa de les principals activitats artístiques realitzades en agrupacions orquestrals, de cambra i com a solista. Només es tindran en compte les activitats justificades documentalment, en les quals conste, de manera clara, la informació relativa a cada apartat (apartat F).

e) Relació de premis i reconeixements obtinguts, que han d’acreditar-se documentalment (apartat G).

f) Relació de cursos de perfeccionament i altres activitats de formació realitzats respecte de l’instrument que es vol perfeccionar, amb expressió del curs, centre d’impartició, any de realització i nombre d’hores lectives. Únicament es tindran en compte els cursos i/o activitats justificats amb la certificació adequada, que especifique el nombre d’hores (apartat H).

g) Memòria explicativa del programa de perfeccionament a desenvolupar per la persona sol·licitant, amb indicació de les característiques del centre, professorat, pla d’estudis, etc. (apartats I i J).

Cal aportar prova acreditativa documental dels contactes realitzats per a l’admissió en el centre proposat per al desenvolupament del programa de perfeccionament.

Si aquesta admissió en el centre queda supeditada a una prova, la persona sol·licitant ha de superar-la per a poder ser beneficiària d’una beca, en el supòsit que haja sigut proposada.

Si el resultat de la prova d’admissió es coneix després d’haver obtingut l’ajuda, en el cas que no s’haja superat, la beca serà revocada de manera automàtica.

En el cas que se sol·licite la beca per a treballar directament amb un professor o professora de reconegut prestigi, ha d’acreditar-se per escrit la seua disponibilitat.

h) Enllaç a la gravació per a l’audició virtual amb indicació de l’obra i el compositor de lliure elecció (apartat K).

i) Qualsevol altre document o circumstància que, segons el parer de la persona sol·licitant, puga servir per a valorar millor els seus mèrits, en relació amb els criteris establits en aquesta convocatòria (apartat L).

j) Relació de beques o ajudes rebudes en els cinc últims anys d’institucions públiques o privades per a fer cursos d’ampliació o perfeccionament de la seua especialitat artística; si no se n’ha rebut, s’indicarà «cap» (apartat M).

k) Declaració responsable de no estar sotmeses a les prohibicions per a obtindre la condició de persona beneficiària, d’acord amb el que disposa l’apartat 2 de l’article 13 de la Llei general de subvencions (apartat N).

l) Declaració responsable de no estar exercint activitats musicals professionals amb dedicació plena, tal com disposa el punt resolutiu tercer, punt 3, d’aquesta convocatòria (apartat N).

m) Declaració responsable que els estudis per als quals se sol·licita la beca no van dirigits a l’obtenció de cap titulació acadèmica de grau i postgrau a Espanya, tal com disposa el punt resolutiu tercer, punt 2, d’aquesta convocatòria, ni s’obtindran crèdits per cursar-los (apartat N).

*Nové. Instrucció del procediment*

1. L’òrgan competent per a l’ordenació i la instrucció del procediment de concessió d’aquestes beques és el Servei d’Ajudes de l’IVC que, en qualsevol moment del procediment, pot acordar d’ofici totes les actuacions necessàries per a la determinació, coneixement i comprovació de les dades en virtut de les quals ha de dictar-se la resolució.

2. L’aportació de documents i la realització d’al·legacions durant la tramitació del procediment es realitzarà de manera telemàtica, a través del registre de la seu electrònica accessible des de la web de l’IVC, <https://sede.ivc.gva.es/>. S’ha de concretar la convocatòria i la modalitat a què es fa referència, així com l’expedient a què s’al·ludeix.

3. A la vista de l’expedient, l’òrgan instructor emetrà un informe en el qual conste que de la informació que es troba en el seu poder es desprén que els beneficiaris proposats compleixen tots els requisits necessaris per a accedir a les beques.

*Desé. Comissió tècnica de valoració*

1. L’avaluació de les sol·licituds la durà a terme una comissió tècnica de valoració el nomenament, composició i funcionament de la qual es regirà per les disposicions de l’article 9 de les bases reguladores.

2. La comissió tècnica de valoració, atenent les sol·licituds presentades i l’interés d’aquestes, i després d’haver procedit a l’estudi dels projectes respectius, emetrà un informe que quedarà reflectit en l’acta corresponent que es publicarà en la web de l’IVC, <https://ivc.gva.es/val/ivc-val/ajudes-2024/ajudes-musica-2024/beques-concessio-2024>, en la qual es concretarà el resultat de l’avaluació, d’acord amb els criteris de valoració recollits en l’article 10 de les bases reguladores i en el punt resolutiu onzé d’aquesta convocatòria.

En virtut d’aquest informe, l’òrgan instructor efectuarà la proposta de resolució provisional, que es publicarà en la web de l’IVC, <https://ivc.gva.es/val/ivc-val/ajudes-2024/ajudes-musica-2024/beques-concessio-2024>, degudament motivada, que contindrà la prelació dels projectes de major a menor puntuació, els titulars que hagen de proposar-se com a beneficiaris i la quantia de les beques, de conformitat amb els límits per modalitat establits en el punt resolutiu quart d’aquesta resolució, i es concedirà un termini de deu dies hàbils per a la presentació, si és el cas, d’al·legacions.

Les al·legacions poden contestar-se de manera individual o en un escrit que ha de contindre la llista de totes les presentades, així com la seua estimació o desestimació i els motius corresponents. Aquesta llista es publicarà en la pàgina web de l’IVC, <https://ivc.gva.es/val/ivc-val/ajudes-2024/ajudes-musica-2024/beques-concessio-2024>  i aquesta publicació tindrà el caràcter de notificació a l’efecte d’elevar a definitiva la resolució provisional.

4. La comissió tècnica de valoració desestimarà la documentació que no considere prou acreditativa dels aspectes que conté, i en aquest cas no es computaran els mèrits corresponents.

També pot instar la reformulació de les sol·licituds, d’acord amb les disposicions de l’article 8 de les bases reguladores.

5. Per a la determinació de la quantia de les beques, es tindrà en compte la puntuació total obtinguda per cada sol·licitant, així com la quantia sol·licitada a l’IVC.

6. En el cas que, en alguna de les modalitats, no s’assigne el total del pressupost previst en el punt resolutiu quart, la comissió tècnica de valoració podrà assignar les resultes a una altra modalitat, d’acord amb el que s’estableix en el punt resolutiu quart d’aquesta convocatòria.

*Onzé. Criteris de valoració*

1. Per a l’elaboració de l’informe i la proposta, la comissió tècnica de valoració tindrà en compte els criteris objectius de valoració de les beques, la seua ponderació i la puntuació mínima exigida previstos en l’article 10 de les bases reguladores.

2. Les sol·licituds i projectes es puntuaran fins a un màxim de 100 punts, i no poden proposar-se com a beneficiaris els titulars de projectes per als quals s’haja sol·licitat ajuda i que no aconseguisquen com a mínim 50 punts.

Tampoc poden proposar-se com a beneficiaris els titulars de projecte que no hagen aconseguit la nota mínima equivalent a 15 punts, en l’audició a què fa referència l’article següent, encara que el còmput total supere els 50 punts esmentats.

3. L’atorgament de les beques s’ajustarà a la valoració dels criteris següents:

a) Interés del programa de treball presentat, fins a un màxim de 25 punts, amb el desglossament següent:

1r. Es valorarà la condició dels estudis a realitzar fins a un màxim de 15 punts.

Es consideraran qüestions com el prestigi del centre on s’haja de desenvolupar el programa de perfeccionament musical, la qualitat dels estudis oferits o la reputació i categoria professional del seu professorat, la qual cosa es valorarà fins a un màxim de 12 punts.

A aquests 12 punts s’afegirà 1 punt addicional si el sol·licitant s’ha vist obligat a realitzar una prova selectiva per a optar al curs objecte de sol·licitud de beca, 1 punt addicional més si requereix desplaçament puntual fora de la localitat de residència habitual del sol·licitant i 1 punt addicional més si aquest desplaçament requereix permanència. En el cas de les classes particulars, aquests conceptes s’assimilaran als mestres que les impartisquen.

2n. Es valoraran els costos econòmics que supose realitzar el projecte de perfeccionament musical, fins a un màxim de 10 punts:

Menys de 1.000 €, 0 punts

Entre 1.000 € i 1.999 €, 1 punt

Entre 2.000 € i 2.999 €, 2 punts

Entre 3.000 € i 3.999 €, 3 punts

Entre 4.000 € i 4.999 €, 4 punts

Entre 5.000 € i 5.999 €, 5 punts

Entre 6.000 € i 6.999 €, 6 punts

Entre 7.000 € i 7.999 €, 7 punts

Entre 8.000 € i 8.999 €, 8 punts

Entre 9.000 € i 9.999 €, 9 punts

10.000 € o més, 10 punts

b) Expedient acadèmic del sol·licitant, fins a un màxim de 15 punts, d’acord amb el desglossament següent:

1r. Nota mitjana ponderada de l’expedient acadèmic del sol·licitant, fins a un màxim de 10 punts, coincidint amb aquesta.

2n. Altres títols acadèmics complementaris: doctorat, títols de postgrau, idiomes, fins a un màxim de 5 punts, en funció del títol i la seua rellevància a l’efecte de cursar els estudis per als quals se sol·licita la beca.

c) Memòria de les principals activitats artístiques de caràcter no remunerat realitzades fins a la data de presentació de la sol·licitud, fins a un màxim de 20 punts, en què s’avaluarà:

1r. Les trobades amb la Jove Orquestra de la Generalitat, en què es comptabilitzarà 1 punt per trobada fins a un màxim de 5 punts.

Únicament es consideraran les trobades justificades amb el certificat corresponent.

2n. Les actuacions dutes a terme pel sol·licitant com a membre d’una orquestra, incloses en aquest apartat tant les realitzades durant les trobades amb joves orquestres diferents de la Jove Orquestra de la Generalitat com amb qualsevol altra orquestra, que es comptabilitzaran a 0,5 punts per actuació.

Els certificats acreditatius de cada trobada o de pertinença a una orquestra són de presentació preceptiva per a la seua consideració a l’efecte d’avaluació, i obligatòriament han de detallar cada una de les actuacions realitzades per al registre quantitatiu efectiu. Si es tracta d’actuacions soltes, també es preveuran els programes de mà, sempre que aquests siguen explícits i continguen tota la informació imprescindible a aquest efecte.

3r. Les actuacions amb agrupacions de cambra, en què es comptabilitzaran 0,25 punts per actuació.

Únicament es consideraran les actuacions degudament acreditades amb el certificat corresponent o programa de mà explícit que continga tota la informació imprescindible a aquest efecte.

4t. Les actuacions com a solista, en què es comptabilitzarà fins a 1,5 punts per actuació.

Únicament es consideraran les actuacions degudament acreditades amb el certificat corresponent o programa de mà explícit que continga tota la informació imprescindible a aquest efecte.

5é. Els premis rebuts i degudament acreditats, que es puntuaran entre 0,2 punts i 1,5 punts, en funció del crèdit i la reputació del guardó.

d) Cursos realitzats pel sol·licitant, relacionats directament amb la seua especialitat instrumental o vocal, fins a un màxim de 10 punts:

Menys de 15 hores, 0,10 punts per curs

Entre 15 i 24 hores, 0,20 punts per curs

Entre 25 i 49 hores, 0,50 punts per curs

Entre 50 i 74 hores, 1 punt per curs

Entre 75 i 99 hores, 1,5 punt per curs

Entre 100 i 199 hores, 2 punts per curs

200 hores i més, 3 punts per curs

Únicament es consideraran els cursos justificats amb la certificació adequada, que especifique el curs, el centre d’impartició, l’any de realització i les hores lectives.

Les hores lectives que es corresponguen amb trobades de joves orquestres no es comptabilitzaran en aquest apartat, atés que ja s’han considerat en el 3.c d’aquest punt resolutiu.

e) De la mateixa manera, els sol·licitants han de passar una audició, no presencial, o prova substitutiva en el cas de l’especialitat de composició, els resultats de la qual es valoraran fins a un màxim de 30 punts i que es regirà d’acord amb les disposicions del punt resolutiu dotzé d’aquesta convocatòria.

La comissió de valoració pot eximir de l’audició les persones sol·licitants de beca en la modalitat A. Per a aquests supòsits d’excepció, la comissió atribuirà els punts, que es comptabilitzaran de manera proporcional respecte als totals necessaris per a ser beneficiari d’una beca.

> *Quadre resum de puntuació*


|  |  |  |
| --- | --- | --- |
| Interés del programa de treball | | Màxim 25 punts |
| Condició dels estudis a realitzar  Pressupost | Fins a 15 punts  Fins a 10 punts |  |
| Expedient acadèmic | | Màxim 15 punts |
| Nota mitjana ponderada de l’expedient  Altres títols acadèmics | Fins a 10 punts  Fins a 5 punts |  |
| Memòria artística | | Màxim 20 punts |
| Cursos | | Màxim 10 punts |
| Audició | | Màxim 30 punts |
| Total puntuació màxima | | 100 punts |

  

*Dotze. Audició*

1. Tal com disposa l’article anterior, un dels criteris de valoració per a la concessió d’aquestes beques és l’avaluació de les capacitats interpretatives dels sol·licitants a través de l’audició d’una prova o demostració. Aquesta prova té caràcter eliminatori, de manera que si no s’obté una nota mínima de 5 sobre 10 la sol·licitud de beca quedarà automàticament denegada. Es considera que la nota de 10 equival als 30 punts màxims que és possible obtindre en aquest apartat.

2. Els sol·licitants de beca estan obligats a fer la gravació d’un únic vídeo que contindrà tant la interpretació de l’obra obligatòria com, a continuació, la d’una obra de lliure elecció.

Les obres obligatòries les seleccionarà cada sol·licitant entre les següents, segons el instrument:

a) Flauta: 1r Temps del Concert en G major K 313 o Sonatina (H. Duttilleux) o Ballade (F. Martin).

b) Oboé: 1r Temps del Concert C major K 314 (W.A. Mozart) o1r Temps del Concert (B. Martinu) H 353.

c) Clarinet: 1r Temps del Concert K 622 (W.A. Mozart) o Rapsody (C. Debussy).

d) Fagot: 1r Temps del Concert K 191 (W.A. Mozart) o 1r Temps del Concert Op. 75 (C.M Webber).

e) Saxofon: Concert Op. 109 (A. Glazunov), fins la cadència inclosa o 1r Temps del Concertino de Cambra (J. Ibert).

f) Tiorba: Suite (Preludi, Allemande, Gavotta, Gigue, Angloise) (R. de Visée).

g) Trompa: 1r Temps del Concert núm.  4 K 495 (W.A. Mozart) o 1r Temps del Concert núm. 1 Op. 11 (R. Strauss).

h) Trompeta: 1r Temps del Concert en Eb (J. Haydn) o 1r Temps del Concert en Eb (J.N. Hummel) o 1r Temps del Concert (H. Tomasi).

i) Trombó: 1r Temps del Concert (L. Grondahl) o 1r Temps del Concert (F. David).

j) Bombardino: Solo de concurs (M. Yuste) o 1r Temps del Concert (V. Cosma).

k) Tuba: 1r Temps del Concert (W. Williams) o 1r Temps del Concert (E. Grecson).

l) Caja: Meditation núm.  1 for solo snare drum (C. Cangelosi) o Láminas 1er Tiempo de una sonata o suite clàsica.

m) Violí: 1r Temps del Concert núm. 4 K 218 (W.A. Mozart) o 1r Temps del Concert K 219 (W.A. Mozart).

n) Violí barroc: Sonata núm.  1 en Sol menor, adagio i fuga (J.S. Bach)

o) Viola: 1r Temps del Concert en Re major Op. 1 (J. Stamitz) o 1r Temps del Concert en Re major (F.A: Hoffmeister).

p) Violoncel: Concert en C major (J. Haydn) o Concert en Re major (J. Haydn) o Konzer en Bb (J. Boccherini) o Concert per a Violoncel (A. Dvorak) o Concert núm.  1 (D. Shostakóvich).

q) Contrabaix: 1r i 2nd moviment del Concert núm. 2 en Si menor (G. Bottesini) o Sonata Op. 42 (D. Ellis).

r) Guitarra: Capriccio diabólico (revisió de A. Segovia, de M. Castelnuovo Tedesco).

s) Llaüt: Las diferencias sobre Guárdame las vacas (L. Narváez) o Calata a la spagnuola (J. A. Dalça).

t) Clau: Partita núm. 5 BWV 829 (J. S. Bach).

u) Òrgan: Tocata i fuga en re menor (J. S. Bach).

v) Piano: Polaca-fantasía. Opus 61 (F. Chopin).

w) Arpa: Sonata (P. Hindemith)

3. Atesa la dificultat de fixar l’obra obligatòria en l’especialitat de jazz, l’audició consistirà en la presentació d’un estàndard i d’una composició pròpia per a l’instrument proposat, amb el combo que es necessite.

4. El mateix ocorre en l’especialitat de cant, en què la mateixa persona sol·licitant triarà un lied o cançó, i una ària d’òpera o sarsuela, entre les del repertori de la seua corda.

5. En les especialitats de direcció d’orquestra i direcció de cor, l’audició consistirà, en qualsevol cas, en la gravació de fragments de dues obres de lliure elecció, de diferents estils i èpoques, en un vídeo de visió frontal del director, on es puga valorar la persona aspirant.

6. La interpretació pot dur-se a terme amb pianista acompanyant o sense, a elecció del sol·licitant. No obstant això, és preferible que s’execute amb piano.

7. La gravació resultant es remetrà a l’IVC a través d’un enllaç que, obligatòriament es farà constar en l’Annex I de sol·licitud (apartat K), i que ha d’estar disponible, com a mínim, fins a la publicació de la resolució de concessió d’aquestes beques.

Tindran la consideració de no presentades totes les gravacions que s’allotgen amb posterioritat a la data de finalització de presentació de sol·licituds.

Es tindran també per no presentades totes les gravacions l’enllaç de les quals no conste en la sol·licitud, quan aquest siga erroni o quan per qualsevol altre motiu no done accés a aquestes, i l’IVC no està obligat a requerir-lo en cap cas.

8. Les persones sol·licitants de l’especialitat de composició han de presentar, de manera alternativa a l’audició, un exemplar de dues obres originals per a diferent plantilla orquestral o de cambra, per al seu estudi i valoració per la comissió de valoració.

9. En qualsevol cas, la comissió tècnica de valoració pot, si així ho considera necessari, convocar els sol·licitants que crega oportú per a una avaluació presencial de la seua actuació, a fi de dilucidar possibles dubtes o imprecisions que puguen resultar de l’audició virtual.

*Tretzé. Resolució de la convocatòria*

1. En virtut de la Resolució de 31 de maig de 2023, de la presidència de l’Institut Valencià de Cultura (DOGV 9615, 12.06.2023), la resolució de concessió o de denegació de les ajudes correspondrà a la persona que ostente la Direcció General de l’Institut Valencià de Cultura. El seu contingut s’ajustarà al que es disposa en l’article 12 de les bases reguladores.

2. En tot cas, ha de ser motivada d’acord amb el que es preveu en les bases reguladores i en aquesta convocatòria, fer al·lusió als criteris de valoració de les sol·licituds i determinar els projectes subvencionats i la quantia de les beques. La resolució ha d’acordar tant l’atorgament d’aquestes com la desestimació i la no concessió, per desistiment, renúncia al dret o impossibilitat material sobrevinguda.

3. La resolució del procediment es dictarà i notificarà en el termini màxim de sis mesos comptadors des de la data de publicació de la convocatòria.

En cas contrari, els interessats estaran legitimats per a entendre-les desestimades per silenci administratiu negatiu, sense perjudici de l’obligació de l’IVC de resoldre expressament sobre el procediment, continguda en l’LPAC.

La resolució s’ha de publicar en el *Diari Oficial de la Generalitat Valenciana*, d’acord amb les disposicions de l’article 26 de l’LGS en relació amb l’article 45 de la Llei 39/2015, d’1 d’octubre, del procediment administratiu comú de les administracions públiques, i en la pàgina web de l’IVC,

<https://ivc.gva.es/val/ivc-val/ajudes-2024/ajudes-musica-2024/beques-concessio-2024>.

Les beques concedides es publicaran igualment en la Base de dades nacional de subvencions.

*Catorzé. Obligacions de les persones beneficiàries*

Seran obligacions de les persones beneficiàries de les beques previstes en aquesta convocatòria, d’acord amb el que es disposa en l’article 13 de l’ordre de bases reguladores:

a) Realitzar el programa de perfeccionament musical que fonamenta la concessió de la beca, i executar el projecte presentat.

En el cas de les beques de modalitat a cal complir el programa de treball proposat, havent de desenvolupar-se el mateix entre l'1 de desembre de 2023 i el 30 de novembre de 2024. Quant a les beques de la modalitat B, serà obligatori començar el programa de perfeccionament durant el segon semestre de 2023 i finalitzar-lo no més tard del 30 de setembre de 2024.

b) Acreditar davant l’entitat concedent la realització d’aquest programa de perfeccionament, així com el compliment dels requisits i condicions que van determinar la concessió de la beca.

c) Comunicar a l’IVC qualsevol eventualitat o modificació que puga afectar el desenvolupament de l’objecte de la beca en el termini màxim de deu dies des que es produïsca. Qualsevol canvi que es produïsca de caràcter substancial ha de ser autoritzat per l’IVC. La realització de canvis sense comunicació prèvia i l’autorització subsegüent pot determinar la revocació de la beca, amb la devolució de l’ajuda rebuda, d’acord amb el que es preveu en el punt resolutiu quinzé d’aquesta convocatòria.

d) Justificar la subvenció en els termes i els terminis previstos en el punt resolutiu setzé, i sotmetre’s a les actuacions de comprovació i control financer que es facen en relació amb l’objecte i destinació de la beca concedida, d’acord amb el que s’estableix en l’article 46 de l’LGS, en el capítol III del títol X de l’LHIS i en el pla de control exposat en l’article 17 de les bases reguladores.

D’acord amb el que s’estableix en el punt resolutiu quinzé d’aquesta convocatòria, les persones beneficiàries estan obligades a justificar, com a mínim, l’import rebut com a beca. En cas contrari, la beca es minorarà proporcionalment, llevat que la quantitat justificada no arribe al 75% d’aquesta quantia, la qual cosa comportarà la revocació d’aquesta.

e) Conservar els documents justificatius de l’aplicació dels fons concedits, incloent-hi els electrònics, mentre puguen ser objecte de les actuacions de comprovació i control.

f) Comunicar a l’IVC l’obtenció de qualssevol altres subvencions, ajudes, ingressos o recursos procedents de qualsevol administració o ens públic o privat i concedits per a la mateixa finalitat que la prevista en la convocatòria corresponent.

Aquesta comunicació s’ha d’efectuar, per mitjà de declaració responsable, tan prompte com es conega i, en tot cas, juntament amb la justificació de l’aplicació donada als fons percebuts.

g) Donar, sempre que es tinga oportunitat per a això, la publicitat adequada a l’obtenció de la beca en totes les activitats que desenvolupe el beneficiari durant el període de gaudi d’aquesta, com també, sempre que siga objecte de publicació, fer-la constar en el seu currículum durant els tres anys següents a la concessió de les beques.

h) Comunicar per escrit la renúncia a la beca concedida, quan no siga possible realitzar el programa en les condicions previstes en el projecte presentat o per qualsevol altre motiu.

i) Sempre que siguen convidades a fer-ho, i excepte causa de força major justificada, les persones beneficiàries d’una beca han d’oferir algun concert en els cicles i activitats que organitze l’IVC i/o participar en les activitats de la Jove Orquestra de la Generalitat Valenciana, sense percebre cap tipus d’ingrés per això.

j) Procedir al reintegrament dels fons percebuts en els supòsits previstos en l’article 37 de l’LGS, i d’acord amb el que estableix l’article 172 de l’LHIS.

l) Totes les altres obligacions que establisca l’article 14 de l’LGS i la resta de normativa que resulte aplicable en la disposició de fons públics, així com qualsevol altra obligació prevista en la normativa general de subvencions.

*Quinzé. Quantia mínima a justificar i canvis substancials*

1. D’acord amb l’article 14 de l’ordre de bases reguladores, la despesa mínima, realitzada i justificada per a poder considerar complit l’objecte i la finalitat de la beca, serà l’import de la beca concedida.

El seu incompliment comportarà la minoració, o revocació en el cas que l’import justificat siga inferior al 75% de la quantia atorgada, de la beca concedida i, si és el cas, el reintegrament de les quantitats percebudes.

En cap cas el pagament de la subvenció serà superior a l’import concedit i correctament justificat.

2. Amb independència del que es disposa en el paràgraf anterior, també es produirà la minoració o revocació de la beca, amb l’obligació de devolució de l’ajuda rebuda si és el cas, si un projecte pateix una modificació substancial que no estiga autoritzada per la persona que ostente la presidència de la comissió tècnica de valoració, amb l’informe previ del Servei d’ajudes de l’IVC. Per a això, és obligació de la persona beneficiària comunicar els canvis per escrit al Servei d’ajudes sol·licitant l’autorització esmentada, tal com disposa l’apartat c del punt resolutiu catorzé d’aquesta convocatòria.

En aquest sentit, es consideren modificacions de caràcter substancial:

a) Els casos en què les despeses que es declaren executades mostren una desviació negativa superior al 50% respecte a les presentades juntament amb la sol·licitud d’ajuda. En aquests supòsits l’import de la beca es minorarà de manera proporcional, tenint en compte també les despeses efectivament justificades i en quina mesura els canvis realitzats afecten l’activitat subvencionada. Si es dona la circumstància que la desviació negativa supera el 75% respecte a l’aportada juntament amb la sol·licitud, es produirà la revocació automàtica de la subvenció.

b) Les modificacions no pressupostàries que contribuïsquen a desvirtuar la qualitat o a alterar l’objecte, la finalitat o el calendari del projecte original. En aquests supòsits l’import de la beca es minorarà proporcionalment en la mesura en què els canvis afecten el desenvolupament del programa de perfeccionament, i pot arribar ser revocada la beca si les modificacions desvirtuen per complet el projecte original per la qual aquesta va ser concedida.

*Setzé. Despeses subvencionables*

1. Es consideren despeses subvencionables les que, de manera indubtable i sent estrictament necessàries, responguen a la naturalesa de l’actuació subvencionada i deriven de manera manifesta de la realització d’aquesta, sempre que s’executen dins del període d’aquesta convocatòria.

2. Es considera despesa realitzada la que haja sigut efectivament facturada i pagada abans de la finalització del període de justificació.

En cap cas el cost d’adquisició de les despeses subvencionables pot ser superior al valor de mercat.

No es pot incloure com a despesa subvencionable l’import de l’IVA i, per tant, la quantitat que podrà imputar-se com a despesa és la corresponent a la base imposable de les factures.

Amb caràcter general, no s’admetran com a despeses subvencionables:

a) L’adquisició de béns susceptibles d’inventariar (ordinadors, mobiliari, instruments i els seus accessoris, discos durs, etc.).

b) Els interessos deutors de comptes bancaris, recàrrecs i sancions administratives o penals.

c) Les despeses generals de papereria, fotocòpies, correus i missatgeria.

d) Les despeses de gasolina i peatge.

e) Les despeses de desplaçament, sempre que no es reflectisquen en una factura a nom de la persona beneficiària i es corresponguen amb les dates de realització de l’activitat subvencionada.

f) Les despeses d’allotjament, en els casos en què es produïsquen en la mateixa localitat en què el beneficiari tinga la residència habitual.

*Desseté. Termini i forma de justificació de les beques*

1. D’acord amb el que s’estableix en l’article 16 de les bases reguladores, la justificació adoptarà la forma de compte justificatiu i estarà integrada pels documents següents:

a) Una memòria d’activitat, segons model normalitzat disponible en la web de l’IVC

<https://ivc.gva.es/val/ivc-val/ajudes-2024/ajudes-musica-2024/beques-justificacio-2024>,

justificativa del compliment de les condicions imposades en la concessió de la beca, amb indicació de les activitats realitzades i dels resultats obtinguts.

b) Una fitxa pressupostària, segons model normalitzat disponible en la web de l’IVC

<https://ivc.gva.es/val/ivc-val/ajudes-2024/ajudes-musica-2024/beques-justificacio-2024>, justificativa del cost de les activitats realitzades. S’hi ha d’incloure el detall d’altres ingressos o subvencions que hagen finançat l’activitat amb indicació de l’import i la seua procedència.

c) Una relació classificada de justificants, segons model normalitzat disponible en la web de l’IVC

<https://ivc.gva.es/val/ivc-val/ajudes-2024/ajudes-musica-2024/beques-justificacio-2024>, detallada i numerada per ordre cronològic, de les despeses corrents aplicables al programa de perfeccionament musical realitzat, amb què el beneficiari justifique la beca.

d) Un dossier ordenat de la mateixa manera que la llista de la relació classificada esmentada, amb còpia de cada factura inclosa i de la documentació acreditativa de la realització del pagament, per qualsevol dels mitjans previstos en aquesta ordre.

Sense perjudici d’això, l’òrgan gestor del procediment pot requerir els justificants que estime oportuns a fi d’obtindre evidència raonable de l’aplicació adequada dels fons concedits.

e) El certificat de les autoritats acadèmiques (professors o professores del centre on s’hagen cursat els estudis o bé del mestre o mestra que haja impartit les classes de manera individualitzada i particular) que acredite la continuïtat i el bon aprofitament dels estudis cursats.

3. En les factures i la resta dels documents acreditatius ha de constar com a únic destinatari la persona beneficiària de la beca; no s’admetran les factures emeses a entitats o persones interposades, en nom del beneficiari, ni els pagaments realitzats per entitats o persones que no siguen les beneficiàries.

Les factures han de complir el que es disposa en el Reial decret 1619/2012, de 30 de novembre, pel qual s’aprova el reglament pel qual es regulen les obligacions de facturació (BOE 289, 01.12.2012) i la resta de normativa vigent. En cap cas s’acceptaran tiquets com a documents comptables justificatius de despesa.

a) Totes les despeses superiors a 300 € es faran per mitjà de transferència bancària, xec o pagaré. A l’efecte del càlcul de la quantia assenyalada, se sumaran tots els imports o pagaments realitzats a una mateixa persona física o jurídica en què s’haja pogut fraccionar el lliurament d’un mateix bé o la prestació d’un mateix servei.

– 1r. En el cas de pagaments realitzats per mitjà de transferència bancària, la documentació acreditativa, a l’efecte de justificació, serà la còpia del resguard d’aquesta, on ha de constar tant el beneficiari com la persona que realitza el pagament, com també el nom del destinatari, la data i l’import. Si una mateixa transferència engloba diverses factures, se n’ha d’aportar una relació detallada.

2n.Si la forma de pagament és un xec o pagaré, el document justificatiu consistirà en un rebut, signat i segellat pel proveïdor, en el qual ha d’especificar-se el número de la factura a què correspon el pagament, així com la seua data, el número i la data del xec o la data del venciment del pagaré, i sota la signatura ha d’aparéixer el nom i NIF de la persona que signa. En aquests casos, s’acompanyarà d’una còpia de l’extracte bancari del càrrec en compte corresponent a l’operació justificada.

b) Si la despesa és inferior a 300 euros i s’abona en efectiu, el document justificatiu consistirà en un rebut, signat i segellat pel proveïdor, que especificarà el número de la factura a què correspon el pagament, així com la seua data, i davall de la signatura ha d’aparéixer el nom i NIF de la persona que signa.

4. Tota la documentació justificativa ha d’anar subscrita per la persona beneficiària, o el seu representant legal, i dirigir-se a l’IVC no més tard del 30 de novembre de 2024. Haurà de fer-se per via telemàtica, segons el que es preveu en el punt resolutiu seté d’aquesta convocatòria per a la presentació de sol·licituds.

5. Les persones beneficiàries estan obligades a justificar, com a mínim, l’import de la beca concedida. En cas contrari serà aplicable el que es disposa en el punt resolutiu quinzé.

6. Si una vegada vençut el termini de justificació no es presenta el compte justificatiu corresponent, o aquest és insuficient, s’entendrà incomplida l’obligació de justificar, la qual cosa determinarà la revocació de la subvenció, amb les conseqüències previstes en l’article 37 de l’LGS.

7. Presentar de manera incompleta el compte justificatiu o no atendre els requeriments d’esmena i millora dins del termini i en la forma corresponent tindrà la consideració d’incompliment i implicarà les sancions previstes en el punt resolutiu vint-i-uné d’aquesta convocatòria.

8. A fi de poder controlar l’eventual acumulació de subvencions, la persona beneficiària ha de presentar una declaració responsable en què faça constar que els documents o factures presentades s’apliquen únicament a la justificació de la beca concedida.

9. La persona beneficiària ha d’acreditar també, per mitjà de declaració responsable, la veracitat del compte justificatiu i de tota la documentació aportada.

10. La justificació s’acompanyarà del model de domiciliació bancària que s’adjunta a aquesta convocatòria com a annex II, en el qual el beneficiari de la beca farà constar les dades bancàries del compte on vol rebre l’import d’aquesta.

*Dihuité. Pla de control*

Per a determinar les accions que cal dur a terme per a la comprovació del compliment efectiu i correcte de les activitats subvencionades en aquesta convocatòria cal ajustar-se a les disposicions de l’article 17 de les bases reguladores.

*Denové. Pagament de les beques*

D’acord amb l’article 18 de les bases reguladores, el pagament de l’import de la beca s’efectuarà amb la justificació prèvia, per part de les persones beneficiàries, de la correcta realització del programa de perfeccionament musical per al qual es va concedir i de l’acreditació oportuna de la despesa realitzada.

S’efectuarà per mitjà de transferència bancària, ateses les dades de domiciliació bancària aportades per cada beneficiari juntament amb la justificació de la beca.

La falta de justificació o la concurrència d’alguna de les causes de reintegrament establides en l’article 172 de l’LHIS comportarà la revocació de la beca.

Per a tot allò relatiu a abonaments en compte, pagaments anticipats i garanties, cal ajustar-se a les disposicions de l’article 19 de les bases reguladores.

*Vinté. Notificació i comunicació a la Comissió Europea*

Les beques de perfeccionament musical per a joves intèrprets regulades en aquesta convocatòria estan exemptes de notificació i comunicació a la Comissió Europea, d’acord amb el que es recull en l’article 21 de les bases reguladores.

*Vint-i-uné. Modificació de la resolució*

Tota alteració de les condicions tingudes en compte per a la concessió de les subvencions i l’obtenció concurrent de subvencions, ajudes, ingressos o recursos per a la mateixa finalitat pot donar lloc a la modificació de la resolució de concessió, d’acord amb el que es preveu en l’article 19.4 de l’LGS.

*Vint-i-dosé. Reintegrament, incompliments, criteris, responsabilitat i règim sancionador*

Quant al reintegrament, els incompliments, els criteris de graduació, la responsabilitat i el règim sancionador cal ajustar-se a les disposicions dels articles 22 i 23 de les bases reguladores.

*Vint-i-tresé. Annexos*

Aquesta resolució inclou dos annexos, que s’indiquen a continuació:

Annex I. Model de sol·licitud de beca de perfeccionament musical de joves intèrprets.

Annex II. Model de domiciliació bancària.

*Vint-i-quarté. Eficàcia*

Aquesta resolució produirà efectes l’endemà de la publicació en el *Diari Oficial de la Generalitat Valenciana*.

De conformitat amb el que estableixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es pot presentar un recurs potestatiu de reposició o bé es pot plantejar directament un recurs contenciós administratiu, en els terminis i davant els òrgans que s’indiquen a continuació:

1. El recurs de reposició s’ha d’interposar davant la persona que ostente la Direcció General de l’Institut Valencià de Cultura, en qualitat d’òrgan competent per a concedir les ajudes, en el termini d’un mes comptador des de l’endemà de la publicació en el *Diari Oficial de la Generalitat Valenciana*.

2. El recurs contenciós administratiu s’ha de plantejar davant els jutjats contenciosos administratius de València en el termini de dos mesos comptadors des de l’endemà de la publicació en el *Diari Oficial de la Generalitat Valenciana*.

  

València, 5 d'agost de 2024

Álvaro López-Jamar Caballero

Director general

Esta disposició conté annexos. Consulteu-ne la versió en PDF.